Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: szóló 1034/1992. (VII. 1.) Korm. határozat mellékletét
Paragraph Index: 1023

j) összegzi a tapasztalatokat egy esetleges későbbi informatikai katasztrófa elhárítására céljából, valamint az informatika társadalmi hatásainak felmérésére korlátozott regionális szerepvállalás indokolt. — A feladatkör szakmai összefogásának felelőse a Miniszterelnöki Hivatal (a továbbiakban: MeH) informatikai helyettes államtitkára Feladatkörébe tartozik a részvétel a problémakör cselekvési programjának kidolgozásában, aktualizálásában, az államigazgatásra kötelező információpolitikai útmutatások (pl. központi szolgáltatásként kialakítandó rendszerek meghatározása) kiadása, valamint az informatikaiszakmai támogatás a védelmi felkészülésben. — A zavarok elhárításának kezelésére való felkészülés felelőse a MeH Biztonságpolitikai és Védelmi Koordinációs politikai államtitkára Feladatkörébe tartozik a védelmi igazgatási rendszer eljárásrendjének, módszertanának kiegészítése informatikai fenyegetések kezelésére, a megfigyelés (monitorozás) működtetése, működési zavar elhárítási tervek készíttetése, védelemszervezési támogatás az informatikai koordinációs terület számára, az esetleges zavarok esetében a tervek alapján a szükséges elhárító intézkedések megtételének koordinálása, elhárítási gyakorlatok szervezése. — MeH 2000. év probléma menedzserek A feladat operatív irányíthatósága érdekében a fentiekben említett felelősöknek alárendelve a Miniszterelnöki Hivatal szervezeti rendjén belül a koordinációs, felügyeleti feladatra megfelelő szakmai felosztás szerint menedzserek kijelölése szükséges. Az informatikai és a védelem felkészülési terület mindenképpen külön operatív menedzserek kijelölését igényli. A kormánybiztos támogatására az operatív munkacsoportok számának megfelelő létszámú menedzser kinevezése szükséges. A szupervizori teendők ellátására a szükséges forrásokat biztosítani kell. — Ágazati (szakterületi) munkabizottságok Az ágazatokat lefedő állami szervek, főhatóságok, illetve szükség esetén a kiemelt ágazati szereplők képviselőiből alakuló munkabizottság(ok), amelyek az ágazati (szakterületi) szintű feladatok megfogalmazásában, a szükséges lényegi egyeztetések koordinálásában segíti(k) a tárcákat. A feladatkörben illetékes felügyeleti szerveknek — ahol ilyen létezik — jelentős szerepet kell ellátniuk a munkabizottságok működésében. A munkabizottságokba a kapcsolódó szervezetek képviselőit is meg kell hívni. A munkabizottságon az elvégzett feladatainkról rendszeresen beszámolnak a kormánybiztosnak. — Az ágazatok állami szervezeteinek felkészüléséért, a nem állami szervezetek felkészülésének nyomon követéséért felelős az ágazati (szakterületi) évszámkezelési megbízott. Feladatkörébe tartozik az ágazathoz tartozó állami intézmények esetében a felkészülés kezdeményezése, szükség esetén megfelelő utasítások kiadása, illetve kiadásának kezdeményezése, a felkészülés ellenőrzése. Az ágazatot felügyelő miniszter döntése alapján a feladat szakterületi felelősök kijelölésével delegálható az érdemi felügyeletet ellátó szintre. A megbízottak rendszeresen beszámolnak a kormánybiztosnak. A társadalmi és érdekképviseleti szervekkel (kamarák, szövetségek) való egyeztetések alapján ki kell alakítani a piaci szereplőkkel való folyamatos kapcsolattartás hatékony formáját is, amelynek kezdeményezése a kormánybiztos feladata. 5.2. Monitorozási rendszer bevezetése A takarékos felkészülés lényeges eleme, hogy a menedzselő szervezet pontos képet kapjon a valós helyzetről, a folyamat alakulásáról és ennek ismeretében kezdeményezhesse a szükséges központi lépéseket. Ehhez megfelelő monitorozási rendszer bevezetése szükséges. A monitorozás három szintű legyen. A stratégiai cégek esetén a védelmi igazgatási apparátusra támaszkodik, az államigazgatási intézményekre a menedzselési szervezet saját maga végzi, a társadalom többi része vonatkozásában pedig valamely más megfelelő apparátussal kell elvégeztetni (KSH, ágazati adatgyűjtést végző szervezetek stb.). A stratégiai cégekre vonatkozó adatgyűjtés alapját a nemzetgazdasági fenyegetésekkel szembeni felkészülést biztosító jogszabályi háttér teremti meg (honvédelmi törvény, a nemzetgazdaság védelmi felkészítéséről és védelmi célú tartalékolási tevékenység szabályozásáról szóló Korm. határozat). A közigazgatás informatikai rendszereire vonatkozó adatgyűjtést az informatika koordinációjának erősítését segítő nyilvántartási rendszer felállítására is fel kell használni. A társadalom egészére vonatkozó adatgyűjtésnél az informatika társadalmi helyére vonatkozó kérdéskörökre, az információs társadalom irányába történő fejlődés nyomon követésére is alkalmas adatgyűjtési rendszert célszerű kialakítani. A feladatok a következők: — A stratégiai területekre a 2000. év problémára kiterjesztett megfigyelési körű monitorozási rendszer meghatározása, informatikai hátterének kialakítása, a monitorozás működtetése (a védelmi-igazgatási rendszerébe illesztve). — Az államigazgatás és az országos szintről érkező információk feldolgozása és működtetése. A feldolgozást figyelő rendszer kialakítása a MeH informatikai helyettes államtitkár feladata. 1999/61. szám — A Kormány folyamatos tájékoztatása a kormánybiztos feladata. Az alábbi szektorok működésére vonatkozóan — Elektromos energiaszolgáltatás. — Pénzügyi területek: = pénzforgalmi rendszerek (bankok); = államháztartást kezelő rendszerek (vám, adó, kincstár, nyugdíj, társadalombiztosítás stb.); = számviteli rendszerek. — Távközlés. — Egészségügy. — Közlekedés. — Lakossági alapellátás. — Honvédelem. — Országos nyilvántartások. — Közszolgálati rádió és televízió. 5.3. A jogi háttér biztosítása Általános nemzetközi vélemény szerint a probléma megfelelő kezelésében a stratégiai fenyegetettség miatt nem lehet a normál jogérvényesítési gyakorlatra hagyatkozni, egyszerű jogi eszközök alkalmazására redukálni a problémát. Ugyanakkor hiba lenne a jogi környezetet, a jogi eszközhalmazt kihagyni a feladat megoldásából. Ma már azonosíthatók a következő feladatok, amelyekhez a megfelelő formákat még meg kell határozni: — „Nem vis maior” kimondatása A 2000. probléma kezelésében komoly segítséget jelent a probléma jogi helyzetének megfelelő értelmezése. Az esetlegesen bekövetkező gazdasági károk után a felelősséggel kapcsolatos tömeges perek egyrészt nem pótolják a kieső GDP-t, másrészt az amúgy is túlterhelt igazságszolgáltatási apparátust hozzák lehetetlen helyzetbe. A cél tehát, hogy a felek világosan lássák felelősségüket. A szállítók számára világossá kell tenni, hogy nem tekinthetik vis maiornak a problémát, s a szavatosság (beleértve az időtartamot) értelmezése alapján világossá kell tenni azt is, hogy mely termékcsoportért felelnek, melyekért már valóban nem. — A szereplőktől elvárható magatartás a problémaelhárításban A 2000. probléma kezelésének körében, az egyes társadalmi szereplők jogi gondosságának pontos rögzítésével előzetes tájékoztatók kiadása szükséges, melyek jogi előkészítése rendezendő feladat. Ezen tájékoztatókban egyértelműen ki kell mondani, hogy az egyes szereplők gondatlan magatartása nem szolgálhat alapul az állami felelősség megállapításához. — Az adatgyűjtés legalizálása A 2000. problémához kapcsolódó monitorozásnak adhoc jelleg helyett a normál stratégiai fenyegetésekkel szembeni felkészülési folyamatba kell illeszkednie, hiszen az informatikai rendszerek kiesése, illetve meghibásodása máskor, más okból is hasonló fenyegetést jelenthet. Ehhez az adatgyűjtéssel kapcsolatos joganyagokat pontosítani kell (bevont szervezetek köre, a bekért adatok). Az ebből az adatgyűjtésből származó adatok értelemszerűen titkosak, csak a felkészülést és elhárítást szolgálhatják. Mivel jelentős igény van a felkészüléssel kapcsolatos tájékoztatásra, az egyes szervezetek felkészülésével kapcsolatos információkra, az ilyen jellegű adatgyűjtési és tájékoztatási rendszer jogi hátterét is tisztázni kell (illetve szükség esetén ki kell alakítani). Mindkét feladatnál az adatvédelmi biztos véleményét figyelembe kell venni. — Átmeneti szabályok bevezetése A műszaki gondok súlyosságának kellő ismeretében átmeneti intézkedések kiadásával a problémák mérsékelhetők, mivel a társadalomnak tipikusan nem az informatikai eszközök működésére, hanem valamely szolgáltatásra van szüksége. Például, amennyiben a felkészülés nem volna kellően megnyugtató, a pénzügy, a kereskedelem területén, az év első munkanap munkaszüneti nappá való nyilvánítása, vagy bankszünnapok elrendelése a fellépő hibák elhárítására több időt biztosítana. A szóba jöhető átmeneti intézkedéseket alapos hatáselemzésnek kell megelőzni. 5.4. Tájékoztatás Kulcsterület a probléma kezelésében a tájékoztatás megfelelő megszervezése. Várható, hogy egyes üzleti körök — részben bevételeik növelésére, részben a felelősség elhárítására — igyekeznek pánikhangulatot kelteni, amiben a sajtó egy része is érdekelt (a „szenzáció” keresés természetes jelenség a médiában). Ezt a veszélyt kompenzálni csak átgondolt, higgadt, folyamatos tájékoztatással lehet. A tájékoztatás során minden önkéntes lehetőséget — lásd: FORUM 2000. — is ki kell használni. A tájékoztatás területén a legfontosabb feladatok a következők: — Kiadványok A probléma kezelésének állami feladatai között kiemelkedő jelentősége van a széles körű tájékoztatás megszervezésének. — Internet (Web) Az évszámkezelési problémával kapcsolatos tájékoztatásban a közép- és nagyvállalkozások, illetve egyes értelmiségi rétegek esetében egyre növekvő szerepe van az Internetes tájékoztatásnak. Ez a csatorna a fiatalok tájékoztatásában is jelentős szerepet játszik. Ugyanakkor tisztában kell azzal is lenni, hogy a hazai fejlettség még nem olyan szintű, hogy az Interneten hozzáférhető információkat társadalmi szintű tájékoztatásnak tekinthessük. — Oktatás, ismeretterjesztés Az állam tanfolyami rendszerű központi oktatásokat csak a kormányzaton belüli gondok kezelésére szervez, mert a probléma szerteágazó volta miatt kellő gazdasági hatékonysággal a szélesebb körű oktatás menedzselését 1999/61. szám nem vállalhatja fel. Ugyanakkor különösen az egyetemi és kutatói intézményhálózatoknál a szakmai szervezeteknél ösztönzi, és információkkal segíti a kapcsolódó oktatások beindítását. A rádió és a televízió lehetőségeit fokozatosan ki kell használni, beleértve külföldi és hazai filmek, műsorok adaptálását is. — Konferenciák, rendezvények A kormányzat elősegíti a felkészülésben szerzett tapasztalatok önkéntes cseréjét az egyes szervezetek, cégek között, ehhez konferenciákat szervez, illetve ilyeneken részt vesz. — Ügyfélszolgálat Mivel a probléma állami szolgáltatásokat is érint, illetve a megoldásban legalább információs segítséggel az állam is részt vesz, a kapcsolódó tájékoztatásra megjelenő tömeges igényt az intézményeknek kezelni kell. — Felkészülési információk közzététele Mivel a problémával kapcsolatos nyilvános tájékoztatásra is igény van, a jogi háttérrel foglalkozó részben említettek szerint megfelelő jogszabályi háttérrel a monitorozási rendszertől független adatgyűjtésről is gondoskodni kell. Ez az adatgyűjtés jelentős részben önkéntes alapon, például a kamarák bevonásával végezhető el. 5.5. Központosított közbeszerzés A központosított közbeszerzésbe bevont szervezetek esetében természetes követelmény, hogy a beszerző apparátus a szakterületéhez tartozó beszerzésekben aktívan közreműködjön. A kormánybiztos sürgős és indokolt esetben a közbeszerzési eljárás alól felmentést adhat. 5.6. Útmutatók a közigazgatásnak A közigazgatásban érvényesíteni kell az állam szervező, módszertani irányító felhatalmazását, ezért ezen a területen a lényeges kérdésekre kötelezően alkalmazandó útmutatókat kell kiadni. A sürgősen kidolgozandó dokumentumok a következők: — Veszélyelhárítás tervezésének módszere Lényeges, hogy a közigazgatás normál működésének biztosítására minden szervezet elkészítse a veszély-, illetve katasztrófa-elhárítási tervét. Ebben ugyan a legsürgősebb témakör a 2000. év probléma hatásainak kezelése, de a közigazgatás működése fenntarthatóságának szempontjait érvényesítve a terv kidolgozásánál egyéb fenyegetéseket is figyelembe kell venni. — Egyszerű felülvizsgálati módszer alaptechnológiákra Elsősorban az önkormányzatoknál, illetve az államigazgatás területi szerveinél található nagyszámú, többnyire irodai feladatok támogatására használt informatikai eszközháttér tipikus elemeire egyszerű felülvizsgálati eljárásokat kell kidolgoztatni, amelyekkel a szervezetek be tudják határolni a problémát, s eldönthetik, hogy szükségük van-e, s milyen mértékben külső szakértői segítségre. — Az információpolitika meghatározása A megfelelő koordinációhoz elengedhetetlen, hogy minden résztvevő számára világosak legyenek a kormányzati prioritások, a követendő alapelvek, amelyeket — a

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes